ยาอินซูลินดีทีเมียร์ คลินิกได้นำยาอินซูลินชนิดนี้มารักษาอาการของโรคเบาหวานประเภทที่ I และ II ใช่หรือไม่
ใช่ ยาอินซูลินดีทีเมียร์Insulin determir เป็นฮอร์โมนอินซูลิน อะนาล็อกInsulin analogueฮอร์โมนอินซูลินชนิดดัดแปลง นักวิทยาศาสตร์ได้ใช้เทคโนโลยีทางพันธุวิศวกรรมกับเชื้อยีสต์Yeastที่มีชื่อว่า Saccharomyces cerevisiae และนำยีสต์ที่ผ่านการตัดต่อสารพันธุกรรมมาผลิตเป็นยาอินซูลินดัดแปลงดังกล่าว ยาอินซูลินดีทีเมียร์ ชนิดนี้มีความแตกต่างกับฮอร์โมนอินซูลินธรรมชาติของมนุษย์เล็กน้อย และสามารถออกฤทธิ์ลดน้ำตาลในเลือดได้นานมากกว่า 24 ชั่วโมงLong-acting insulinโดยยาจะออกฤทธิ์ภายใน 1 ชั่วโมงหลังฉีดยา ทางคลินิกได้นำยาอินซูลินชนิดนี้มารักษาอาการของโรคเบาหวานประเภทที่ I และ II รูปแบบเภสัชภัณฑ์ของยาอินซูลินดีทีเมียร์เป็นยาฉีด และต้องฉีดเข้าใต้ผิวหนังเท่านั้น กรณีใช้ยาอินซูลินดีทีเมียร์รักษาเบาหวานประเภทที่ 1 อาจต้องใช้อินซูลินประเภทออกฤทธิ์สั้นShort-acting insulin ร่วมรักษาด้วย กรณีใช้รักษาเบาหวานประเภทที่ 2 ก็สามารถใช้ร่วมกับยาอินซูลินชนิดอื่นได้เช่นกัน หรือจะใช้ร่วมกับยารักษาเบาหวานประเภทรับประทานก็ได้ ยาอินซูลิน ดีทีเมียร์จะคอยออกฤทธิ์กระตุ้นให้เซลล์เนื้อเยื่อของร่างกาย เช่น กล้ามเนื้อ ดึงน้ำตาลกลูโคสGlucoseจากกระแสเลือดเข้าสู่กระบวนการเผาผลาญพลังงานของร่างกาย สงผลทำให้ระดับน้ำตาลในเลือดลดลงมาใกล้เคียงระดับปกติ ข้อจำกัดและข้อควรระวังบางประการของการใช้ยาอินซูลินดีทีเมียร์ที่ควรทราบมีดังนี้ เช่น ห้ามใช้กับผู้แพ้ยานี้ ห้ามฉีดยานี้เข้าหลอดเลือดดำหรือฉีดเข้ากล้ามเนื้อโดยตรง ให้ฉีดเข้าใต้ผิวหนังเท่านั้น ด้วยเหตุให้ตัวยาออกฤทธิ์แบบค่อยเป็นค่อยไป และลดความเสี่ยงต่ออาการน้ำตาลในเลือดต่ำ
อายุรศาสตร์ (อายุรศาสตร์) - Internal Medicine,เภสัชวิทยา Pharmacology